open-index/open-wikipedia-markdown huggingface dataset:
பாலிங் மாவட்டம்

**பாலிங் மாவட்டம்** என்பது (மலாய்:*Daerah Baling*; ஆங்கிலம்:*Baling District*; சீனம்:华玲县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். இந்த மாவட்டத்தின் தலைநகரத்தின் பெயர் பாலிங். பாலிங் நகரம், பாலிங் மக்களவை தொகுதியின் தலைமை நகரமாகவும் உள்ளது. 

இந்த மாவட்டம் கெடா மாநிலத் தலைநகரமான அலோர் ஸ்டார் நகரில் இருந்து ஏறக்குறைய 110 கி.மீ தொலைவில் அமைந்து உள்ளது. இந்த மாவட்டத்திற்குத் தெற்கே பேராக் மாநிலம்; வடக்கே தாய்லாந்து நாட்டின் பெத்தோங் நகரம் உள்ளன.

## வரலாறு

மலேசிய வரலாற்றில் சிறப்பு பெற்ற மாவட்டங்களில் பாலிங் மாவட்டமும் ஒன்றாகும். 1948-ஆம் ஆண்டில் இருந்து 1960-ஆம் ஆண்டு வரை, மலாயா கம்னியூஸ்டுப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது. 

மலாயா வரலாற்றில் புகழ்பெற்ற பாலிங் பேச்சுவார்த்தை இங்குதான் நடைபெற்றது. மலாயா கம்னியூஸ்டு கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.

மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான், டத்தோ டான் செங் லோக், சிங்கப்பூர் முதலமைச்சர் டேவிட் மார்ஷல் ஆகியோர் கலந்து கொண்டனர்.

மலாயா கம்யூனிஸ்டு கட்சியின் சார்பில் சின் பெங்; அந்தக் கட்சியின் தலைமைச் செயலாளர் ரசீட் மைடின்; மத்திய பிரசார அமைப்பின் தலைவர் சென் தியென் கலந்து கொண்டனர்.

ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு. ஆனால், சின் பெங் முன்வைத்தக் கோரிக்கைளை மலாயா அரசாங்கத் தரப்பினர் ஏற்றுக் கொள்ள மறுத்தனர். 

அதே சமயத்தில் சரணடைதல் விதிமுறைகளை மலாயா கம்யூனிஸ்டு கட்சியினர் ஏற்றுக் கொள்ள மறுத்தனர். அதனால் பேச்சுவார்த்தைகள் தோல்வியில் முடிந்தன.

## நிர்வாகப் பிரிவுகள்
பாலிங் மாவட்டம் 8 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.

* பாக்காய் *(Bakai)*
* பொங்கோர் *(Bongor)*
* பாலிங் நகரம் *(Baling Town)*
* குப்பாங் *(Kupang)*
* பூலாய் *(Pulai)*
* சியோங் *(Siong)*
* தாவார் *(Tawar)*
* தெலோய் கானான் *(Teloi Kanan)*

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) பாலிங் மாவட்டத்தின் நாடாளுமன்றத் தொகுதிகள்.


## பாலிங் மாநிலச் சட்டமன்றம்
கெடா மாநிலச் சட்டமன்றத்தில் பாலிங் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):


## மேலும் காண்க
* பாலிங் நகரம்
* பாலிங் மாவட்டம்
* பாலிங் (மக்களவை தொகுதி)
* பாலிங் பேச்சு
* மலேசிய மாவட்டங்கள்

## வெளி இணைப்புகள்
* 
* Kulim’s Municipal Council Website

## மேற்கோள்கள்

பகுப்பு:மலேசியாவின் மாவட்டங்கள்‎
பகுப்பு:கெடா மாநில மாவட்டங்கள்‎
சேன் (திரைப்படம்)

**சேன்** என்பது 1953 ஆம் ஆண்டு வெளிவந்த அமெரிக்க மேற்கத்தியத் திரைப்படமாகும். திரைப்படத்தை பாரமவுண்ட் பிக்சர்ஸ் தயாரித்தது. இயற்கைக் காட்சிகளைக் கொண்ட ஒளிப்பதிவுக்காக இப்படம் கவனிக்கப்பட்டது. அகாதமி விருதை ஒளிப்பதிவிற்காக வென்றது.

thumb|சேன் கதாபாத்திரத்தில் ஆலன் லாட்

## உசாத்துணை

பகுப்பு:1953 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்க நாவல்களை அடிப்படையாகக் கொண்ட திரைப்படங்கள்
லடாக் சாரணர்கள்

**லடாக் ஸ்கவுட்ஸ்** (**Ladakh Scouts**) இந்தியப் பாதுகாப்புப் படைப் பிரிவுகளில் ஒன்றான இந்தியத் தரைப்படையின் பல பிரிவுகளில் ஒன்றாகும். உலகின் மிக உயரமான இமயமலைப் பகுதிகளில் உண்மையான எல்லைக் கட்டுப்பாட்டு பகுதிகளில் உள்ள சியாச்சின், கார்கில்  போன்ற பனிபடர்ந்த உயரமான மலைகளில் லடாக் ஸ்கவுட்ஸ் வீரர்கள் போரிடுவதற்கு சிறப்புப் பயிற்சி  பெற்றிருப்பதால், இவ்வீரர்களை *பனி வீரர்கள்*  அல்லது *பனிச்சிறுத்தைகள்*  என்றும் அழைப்பர். லடாக்  ஸ்கவுட்ஸ் ரெஜிமெண்டின் வீரர்களில் குறிப்பிடத்தக்கவரள் லடாக் மற்றும் திபெத்திய இளைஞர்கள் ஆவார். லடாக் ஸ்கவுட்ஸ் வீரர்களின் முதன்மைப் பணி, சியாச்சின், லடாக், கார்கில் போன்ற இந்தியாவின் வடக்கு எல்லைகளை எதிரிகளிடமிருந்து காப்பதாகும்.  

ஜம்மு காஷ்மீரில் தீவிரவாத நடவடக்கைகளை அடக்குவதற்கு, 1963-இல் லடாக் ஸ்கவுட்ஸ் பட்டாலியன்கள் நிறுவப்பட்டது. பின்னர் 2000-இல் லடாக் ஸ்கவுட்ஸ், இந்திய இராணுவத்தின் ரெஜிமெண்ட் தகுதி பெற்றது. லடாக் ஸ்கவுட்ஸ் ரெஜிமெண்ட் 5 பட்டாலியன்கள் கொண்டது. லடாக் ஸ்கவுட்ஸ் ரெஜிமெண்டின் தலைமையிடம் லே நகரம் ஆகும்.

## கலந்து கொண்ட போர்கள்
லடாக் ஸ்கவுட்ஸ் வீரர்கள் இந்திய-பாகிஸ்தான் போர், 1965, 1971 இந்தியா-பாக்கிஸ்தான் போர் மற்றும் ஏப்ரல் 1984-இல் பாகிஸ்தானிடமிருந்து சியாச்சின் பகுதியை கைப்பற்றிய மேகதூத் நடவடிக்கைகளில் கலந்து கொண்டனர். மேலும் 1999-இல் கார்கில் போரிலும் கலந்து கொண்டனர். 

 

## மகா வீர் சக்கரம் விருது பெற்றவர்கள்
* கர்ணல் சோனம் வாஞ்சுக்
* கர்ணல் சேவாங் சின்சென் 
## இதனையும் காண்க
* அருணாச்சல் ஸ்கவுட்ஸ்
* சிக்கிம் ஸ்கவுட்ஸ்

## மேற்கோள்கள்

## வெளி இணைப்புகள்
* Ladakh Scouts on Ladakh Warriors 
* Ladakh Warriors: The Sons of the Soil launched by discovery+
*  Ladakh Scouts, Indian Army's regiment which acts as eyes and ears at LAC
* More Notes

பகுப்பு:லடாக்
பகுப்பு:இந்தியத் தரைப்படையின் காலாட்படை அணிகள்
பகுப்பு:இந்தியத் தரைப்படை
பகுப்பு:இந்திய படைத்துறை
அருணாச்சல் சாரணர்கள்

**அருணாச்சல் ஸ்கவுட்ஸ்**, இந்திய பாதுகாப்புப் படைகளில் ஒன்றான இந்தியத் தரைப்படையின் ஒரு பகுதியாகும். இதன் தலைமையிடம் வடகிழக்கு இந்தியாவில் அமைந்த அருணாச்சலப் பிரதேச மாநிலத்தில் உள்ள கிழக்கு சியாங் மாவட்டத்தின் தலைமையிடமான பாசிகாட் நகரத்திலிருந்து 30 கிலோ மீட்டர் தொலைவில் உள்ள ரியாங் எனுமிடத்தில் அமைந்துள்ளது. 2010-இல் துவக்கப்பட்ட அருணாச்சல் ஸ்கவுட்ஸ் 2 பட்டாலியன்களைக் கொண்டது. இது அசாம் இராணுவ ரெஜிமெண்டின் ஒரு பகுதியாக செயல்படுகிறது. இப்படை நிறுவியதின் முதன்மை நோக்கம் சீனாவிடமிருந்து அருணாச்சலப் பிரதேசத்தின் எல்லையை பாதுகாப்பதே. இமயமலையின் உயரமான மலைப்பகுதிகளில் போரிடக்கூடிய அருணாச்சல் ஸ்கவுட்சின் வீரர்கள் பெரும்பாலும் திபெத்தியர்கள் மற்றும் நேபாள நாட்டு கூர்க்கா இளைஞர்களைக் கொண்டு நிறுவப்பட்டதாகும்.  தேர்வு செய்யப்பட்ட லடாக் ஸ்கவுட்ஸ் வீரர்கள் போன்று அருணாச்சல் ஸ்கவுட்ஸ் வீரர்களுக்கு 42 வார போர்ப் பயிற்சி வழங்கப்படுகிறது.

## இதனையும் காண்க
* லடாக் ஸ்கவுட்ஸ்
* சிக்கிம் ஸ்கவுட்ஸ்
*சிறப்பு எல்லைப்புறப் படை

## மேற்கோள்கள்

பகுப்பு:இந்தியத் தரைப்படையின் காலாட்படை அணிகள்
பகுப்பு:இந்தியத் தரைப்படை
பகுப்பு:இந்திய படைத்துறை
பகுப்பு:கிழக்கு சியாங் மாவட்டம்
ராஜ்யா ராணி விரைவு வண்டி

thumb|'''பெங்களூரு - மைசூரு ராஜ்யா ராணி வண்டி'''
**ராஜ்ய ராணி விரைவுவண்டி** (*Rajya Rani Express*) வகை தொடர்வண்டிகள் இந்தியாவில் , மாநில தலைநகரங்களையும், அம்மாநிலத்தின் முக்கிய நகரங்களையும் இணைக்கும் விரைவுவண்டி ஆகும். இவ்வகை தொடர்வண்டிகள் இந்திய இரயில்வேயால் இயக்கப்படுகிறது.

## வரலாறு
*ராஜ்யா* என்ற சொல்லுக்கு **மாநிலம்** என்று பொருள். *ராணி* என்றால் **அரசி** என்று பொருள். ராஜ்யா ராணி தொடர்வண்டி, ஜெய்பூரின் முன்னாள் ராணியும், கூச் பெஹாரின் முன்னாள் இளவரசியுமான **[[காயத்திரி தேவி|காயத்திரி தேவியின்]]** நினைவாக இயக்கப்படுகிறது.
thumb|'''நந்தேட் - மும்பை CSMT''' '''ராஜ்யா ராணி வண்டி'''

இவ்வகைத் தொடர்வண்டிகளை இயக்கும் திட்டம், 2011- ஆம் ஆண்டின் மத்திய அரசின் ரயில்வே நிதியறிக்கையில் அறிவிக்கப்பட்டது. நாட்டின் முதல் ராஜ்ய ராணி வகை விரைவு வண்டி பெங்களூருக்கு மைசூருக்கும் இடையில் 01.07.2011 அன்று இயக்கப்பட்டது .

## பயன்பாட்டில் உள்ள சேவைகள்

## மேற்கோள்கள்


பகுப்பு:இந்திய விரைவுவண்டிகள்
சக் பெரி

**சக் பெரி** [18 அக்டோபர் 1926 - 18 மார்ச் 2017] ஒரு அமெரிக்க பாடகரும் பாடலாசிரியரும் இசையமைப்பாளரும் ஆவார். இவர் 'ஊசல் சுற்றாட்டு இசையின் தந்தை' என்று சிறப்பிக்கப்படுகிறார். *மேபிலீன்* (1955), *ரோல் ஓவர் பீத்தோவன்* (1956), *ராக் அண்டு ரோல் மியூசிக்* (1957), *ஜானி பி. குட்* (1958) உள்ளிட்ட சிறந்த பாடல்களைத் தந்துள்ளார். அவரது கித்தார் தனியிசைகளும் மேடை சாகசங்களும் பெரும் தாக்கத்தை ஏற்படுத்தின. இவரது இசை ஆக்கங்களுக்காக 1986ஆம் ஆண்டு *ராக் அண்டு ரோல் ஹால் ஆவ் ஃபேமில்* இவரது பெயர் ஏற்றுக்கொள்ளப்பட்டது.

## ஆரம்பகால வாழ்க்கை
அமெரிக்காவின் மிசூரி மாநிலத்திலுள்ள செயின்ட் லூயியில் வாழ்ந்த ஹென்றி வில்லியம் பெரி (தந்தை) மார்த்தா பெல் தம்பதியருக்குக் கடைசியாகப் பிறந்தார் சக் பெரி. சக்கின் தந்தை ஒரு ஒப்பந்தகராகவும் தாய் பள்ளி முதல்வராகவும் இருந்தனர். பள்ளியில் இருந்த காலத்தில் ஆயுதமேந்தியத் திருட்டிற்காக சீர்திருத்தப் பள்ளிக்குச் சென்றார். 1948ல் தெமெட்டா சக்ஸை மணந்தார்; சக்-தெமெட்டா தம்பதியருக்கு டார்லின் பெரி என்ற மகள் 1950ல் பிறந்தார். சிலகாலம் தொழிற்சாலைப் பணிகளையும் சிலகாலம் ஒப்பனை செய்யும் தொழிலையும் சக் செய்து வந்தார். 1950களின் தொடக்கத்தில் உள்ளூர் குழுக்களுடன் இணைந்து பாடி வந்தார். டீ போன் வாக்கரின் கித்தார் வாசிப்பும் சாகசங்களும் அவரைக் கவர்ந்தன. அவரது நண்பரான இரா ஹாரிசிடம் கித்தார் இசையைக் கற்றுத் தேர்ந்தார்.   

## மேற்கோள்கள்


பகுப்பு:1926 பிறப்புகள்
பகுப்பு:2017 இறப்புகள்
பகுப்பு:அமெரிக்க இசைக் கலைஞர்கள்
கோபிநாதன்

**கோபிநாதன்** என்பது இந்தியாவின் தென் மாநிலங்களான கேரளம், தமிழ்நாடு, கர்நாடகம்  ஆந்திரா போன்ற மாநிலங்களில் 1950 கள் மற்றும் 1960 களில் முன்னேறிய இந்து குடும்பங்களில் பயன்படுத்தப்பட்ட பெயராகும். இளம் பெண்களைக் காக்கும் நாயகனாகக் கருதப்படும் கிருஷ்ணரிடமிருந்து இந்த பெயர் உருவானது. அவர் நாதன் என்று அழைக்கப்படுகிறார், அதாவது கோபிகைகளின் '(பெண்கள்') கனவு நாயகன். இந்த பெயர் 1970 களில் இருந்து நவீன பெயர் என்பதற்கான முக்கியத்துவத்தை இழந்தது.

## இயற்பெயர்
கோபிநாதனை இயற்பெயராக கொண்ட குறிப்பிடத்தக்க நபர்கள் பின்வருமாறு:

* கோபிநாதன் ராமச்சந்திரா (பிறப்பு 1989), மலேசிய கால்பந்து வீரர்
* கோபிநாதன் பிள்ளை (1921-2002), ஒரு இந்திய அரசியல்வாதி

## குடும்ப பெயர்
கோபிநாதனை குடும்பப்பெயராக கொண்ட குறிப்பிடத்தக்க நபர்கள் பின்வருமாறு:

* இராசேசு கோபிநாதன்
* கே. கோபினாதன்
* லெட்சுமி கோபிநாதன்
* பி. கோபினாதன் நாயர்
* பி. கோபினாதன்
* இந்துமதி கோபிநாதன்
* ஆஷா கோபிநாதன்

பகுப்பு:ஆண் தமிழ்ப் பெயர்கள்
பகுப்பு:இந்திய ஆண்களுக்கான பெயர்கள்
கந்தையா

**கந்தையா**  என்பது ஒரு தமிழ் ஆண் இயற்பெயராகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.

## குறிப்பிடத்தக்க நபர்கள்

### இயற்பெயர்

* பொன். கந்தையா (1914-1960), இலங்கை அரசியல்வாதி
* வே. அ. கந்தையா (1891-1963), இலங்கை அரசியல்வாதி
* ஆ. கந்தையா (1928-2011) ஈழத்துத் தமிழறிஞரும் எழுத்தாளரும்
* ந. சி. கந்தையா பிள்ளை (1893 - 1967)
### குடும்ப பெயர்

* ஆறுமுக கந்தையா பிரேமச்சந்திரன் (பிறப்பு 1957), இலங்கை அரசியல்வாதி
* ஆறுமுகம் கந்தையா சர்வேஸ்வரன், இலங்கை அரசியல்வாதி
* கந்தையா அருளானந்தன் (1925-2004), இலங்கை பொறியாளர் மற்றும் கல்வியாளர்
* கந்தையா பாலசேகரன் (1965-2008), இலங்கை புரட்சியாளர்
* கந்தையா பாலேந்திரா (பிறப்பு 1940), இலங்கை தொழிலதிபர்
* கந்தையா டேவிட் அருள்பிரகாசம் (1931-2003), இலங்கை கல்வியாளர்
* கந்தையா கமலேஸ்வரன் (பிறப்பு 1934), ஆஸ்திரேலிய பாடகர்
* கந்தையா கனகரத்தினம் (1892-1952), இலங்கை அரசியல்வாதி
* கந்தையா நவரத்னம் (பிறப்பு 1935), இலங்கை அரசியல்வாதி
* கந்தையா நீலகண்டன் (பிறப்பு 1947), இலங்கை வழக்கறிஞர்
* கந்தையா சிவநேசன், இலங்கை அரசியல்வாதி
* கந்தையா திருப்பண்சம்பண்டபில் பிரான்சிஸ் (1939–2013), இலங்கை துடுப்பட்ட அதிகாரி
* கந்தையா உலகநாதன் (1966-2006), இலங்கை புரட்சியாளர்
* கந்தையா வைத்தியநாதன் (1896-1965) இலங்கைத் தமிழ் அரசியல்வாதி
* கந்தையா குணரத்தினம் (1934–2015) இலங்கைத் தமிழ் இயற்பியலாளரும், கல்வியாளரும்
* கந்தையா குமாரசாமி
* கந்தையா சர்வேஸ்வரன் இலங்கைத் தமிழ் அரசியல்வாதி

பகுப்பு:ஆண் தமிழ்ப் பெயர்கள்
ஐ-6கே

**ஐ-6கே** (I-6K) என்பது இந்திய விண்வெளி ஆய்வு மையம் (இஸ்ரோ) உருவாக்கிய செயற்கைக்கோள் ஆகும். இவை 4,000 முதல் 6,500 கிலோ எடைப்பிரிவில் தயாரிக்கப்படும் தொடர்பு செயற்கைக்கோள் வகையாகும். ஐ-6கே என்பதில் ஐ என்பது இந்தியத் தேசிய செயற்கைக்கோள் தொகுதி என்பதன் ஆங்கில முதல் எழுத்தான "I" ஆகும். 6 என்பது இது 6,000 கிலோ வரையிலான எடையினை ஆதரிக்கக்கூடிய  செயற்கைக்கோள் என்பதாகும். ஐ -6 கே செயற்கைகோளால் 10 முதல் 15 கிலோவாட் வரை நேர் மின்னோட்ட சக்தியை வழங்க முடியும்.

## மேலும் காண்க
* ஐ-1கே
* ஐ-2கே
* ஐ-3கே
* ஐ-4கே

## மேற்கோள்கள்


பகுப்பு:இந்திய செயற்கைக்கோள்கள்
மசூந்தா ஏரி

**மசூந்தா ஏரி** (*Masunda Lake*) இந்தியாவின் மகாராட்டிர மாநிலம் தானே நகரில் அமைந்துள்ள ஓர் ஏரியாகும்.  தலவ்பாலி ஏரி என்றும் இதை அழைக்கிறார்கள். 19.11 வடக்கு மற்றும் 72.58 கிழக்கு என்ற அடையாள ஆள்கூறுகளில் மசூந்தா ஏரி அமைந்துள்ளது. மகாராட்டிரா மாநிலத்தின் மிக அழகிய ஏரிகளில் ஒன்றாகவும் இது கருதப்படுகிறது. ஏரியில் ஒரு சிறிய தீவும் அங்கு சிவன் கோயில் ஒன்றும் அமைந்துள்ளன.  
மிகவும் பிரபலமான மசூந்தா ஏரியில்  படகு மற்றும் நீர் துள்ளுந்து வசதிகள் செய்யப்பட்டுள்ளன. ஏரியின் முன்புறத்தில் பொழுபோக்குக்கான பிரபல கத்கரி இரங்காயதன் என்ற நாடக அரங்கம் உள்ளது. இது மகத்தான கலாச்சார முக்கியத்துவம் வாய்ந்த தளமாகும்.   
 
## வரலாறு
முன்னதாக மசூந்தா ஏரி கிழக்கில் கோபனேசுவர் மந்திர்  வரை நீட்டிக்கப்பட்டிருந்தது.  ஆனால் 1950 ஆம் ஆண்டுகளில் ஒரு புதிய சாலையின் கட்டுமானம் காரணமாக அதன் பரப்பளவு கடுமையாகக் குறைந்து போனது.  

## போக்குவரத்து வசதி
மசூந்தா ஏரி தானே இரயில் நிலையத்திலிருந்து சுமார் 15 நிமிடங்கள் நடந்து செல்லும் தொலைவில் உள்ளது. உள்ளூர் மக்களுக்கு மாலை நேர ஓய்வு மற்றும் படகு சவாரி போன்ற பொழுதுபோக்கு நடவடிக்கைகளுக்கு மிகவும் பிடித்த இடமாக உள்ளது.
## மேற்கொள்கள்
*உப்வான் ஏரி 
*இரைலாதேவி ஏரி

## மேற்கோள்கள்

பகுப்பு:மகாராட்டிராவின் ஏரிகள்
கனகரத்தினம்

**கனகரத்தினம்** (*Kanagaratnam*) என்பது ஒரு தமிழ் ஆண் இயற் பெயர் ஆகும்.  தமிழ் பாரம்பரியம் காரணமாக, இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.

## குறிப்பிடத்தக்க நபர்கள்

### இயற்பெயர்

* ஆ. கனகரத்தினம் (பிறப்பு 1873), இலங்கை வழக்கறிஞரும் அரசியல்வாதியும்
* க. கனகரத்னம் (1892-1952), இலங்கை அரசியல்வாதி
* ம. கனகரத்தினம் (1924-1980), இலங்கை அரசியல்வாதி
* ச. கனகரத்தினம் (பிறப்பு 1946), இலங்கை அரசியல்வாதி
* எஸ். ஓ. கனகரத்தினம் (1880-1938), இலங்கை அரசியல்வாதி
* விந்தன் கனகரத்தினம், இலங்கை அரசியல்வாதி
* இரா. கனகரத்தினம் (1934 -2016) இலங்கை பண்பாட்டு செயற்பாட்டாளர்
* இரா. வை. கனகரத்தினம்  (1946-2016) இலங்கை பேராசிரியர், ஆய்வாளர்
* ராஜகுரு சேனாதிபதி கனகரத்தினம் (இறப்பு: 2014) இலங்கை வானொலி அறிவிப்பாளர்
* த. கனகரத்தினம் (இலங்கையைச் சேர்ந்த பன்மொழிப் புலவர்)
### குடும்பப் பெயர்

* தினேஷ் கனகரத்தினம் (பிறப்பு 1981), இலங்கை இசைக்கலைஞர்
* கனகரத்தினம் தவலிங்கம், இலங்கை புவியியலாளர்
* நித்தி கனகரத்தினம் இலங்கையைச் சேர்ந்த உழவியல் அறிஞரும், பொப்பிசைப் பாடகரும்

பகுப்பு:ஆண் தமிழ்ப் பெயர்கள்
எம். சேனாதிபதி

**எம்.சேனாதிபதி** என்பவர் தமிழக ஓவியர்களுள் ஒருவர். இவர் நடிகர் சிவக்குமாரின் ஓவியக் கல்லூரி தோழரும் ஆவார். இவர் லலித் கலா அகாடமியின் தேர்வுக்குழு உறுப்பினராக இருந்தவர். இவர் சென்னை சோழமண்டலம் ஒவிய கிராமத்தின் தலைவராவார். தமிழக அரசின் கலைமாமணி விருது பெற்ற ஓவியர்.

## வாழ்க்கை வரலாறு
இவர் 1939 ஆம் ஆண்டு சென்னையில் பிறந்தார். 1965 ஆம் ஆண்டில் சென்னை அரசு கலை மற்றும் கைவினைக் கல்லூரியில் வரைதல் மற்றும் ஓவியம் குறித்த பட்டம் பெற்றார். 1959 முதல் 1965 வரை நடிகர் சிவக்குமாரும் இவருடன் சேர்ந்து ஓவியக்கல்லூரியில் பயின்றார். இவருடைய திருமணம் 1965-ல் ஓவியக்கல்லூரி படிப்பு முடியும் முன்பாகவே ஏப்ரல் 19-ம் தேதி சைதாப்பேட்டையில் நடைப்பெற்றது. இவர் ஈஞ்சம்பாக்கத்தில் கிழக்கு கடற்கரை சாலையில் உள்ள சோழமண்டலம் எனும் பகுதியில் வசித்தார். இவருக்கு சரவணன் என்ற  மகனும், ஹேமலதா என்று மகளும் உள்ளனர். இருவரும் ஓவியங்கள்.

## உலக ஓவியக்கலை ஆய்வு
1988 ஆம் ஆண்டு முதல் லண்டன், பிரான்ஸ், ஹாலந்து, பெல்ஜியம் மற்றும் மேற்கு ஜெர்மனி ஆகிய நாடுகளுக்குச் செல்ல பிரித்தானிய கவுன்சில் மானியம் தந்தது. அந்நாடுகளின் கலாச்சாரம், ஓவிய பண்பாடு ஆகிய ஆய்வை மேற்கொண்டார். 2006-லிருந்து 2016-க்குள் சீனா, மலேசியா, சிங்கப்பூர், அமெரிக்கா, துபாய், அபுதாபி என பல நாடுகளுக்கும் சென்று அந்த நாட்டின் ஓவியக்கலை வளர்ச்சியை அறிந்துள்ளார்.

## கண்காட்சி
பல ஓவியக் கண்காட்சிகளை சென்னை, பெங்களூரு, பம்பாய், கொல்கத்தா போன்ற நகரங்களில் பல முறை நடத்தியுள்ளார்.
1987-1988 மற்றும் 1995 இல் லலித் கலா அகாடமியின் தேர்வுக்குழு உறுப்பினராக இருந்தவர். தமிழக அரசின் கலைமாமணி விருது பெற்றவர்.

சேனதிபதி இந்தியக் கடவுள்களை பிரதிநிதித்துவம் செய்யும் ஓவியங்களுக்காக அறியப்படுகிறார். இந்திய தொன்மவியல் சார்ந்த பாடங்களை கலைவடிவாக எடுப்பதில் வல்லராக இருந்தார்.

## விருதுகள்
* 1988 பிரித்தானிய கவுன்சில் கிராண்ட்
* 1984-88 சீனியர் பெல்லோஷிப், கலாச்சாரத் துறை, இந்திய அரசு, புது தில்லி
* 1981 ஆண்டு கண்காட்சி விருது.
* 1981 - தமிழ்நாடு ஓவியம் நுண்கலை குரு விருது, சென்னை தமிழ்நாடு லலித் கலா அகாடமி.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்
* எம். சேனாதிபதி ஓவியங்கள்
* எம். சேனாதிபதி ஓவியங்கள்

பகுப்பு:தமிழக ஓவியர்கள்
பகுப்பு:1939 பிறப்புகள்
பகுப்பு:கலைமாமணி விருது பெற்றவர்கள்
மயில் விரிகுடா

**மயில் விரிகுடா** (*Peacock Bay*) இந்தியாவின் மகாராட்டிர மாநிலம் புனே மாவட்டத்தில் உள்ளது. கடக்வாசுலா அணை அமைந்துள்ள ஏரியின் வடகிழக்குப் பகுதியில் ஒரு பகுதியாக மயில் விரிகுடா அமைந்துள்ளது. புனேவின் தேசிய பாதுகாப்பு அகாதமிக்கு இப்பகுதி சொந்தமானதாகும். அதிக எண்ணிக்கையிலான மயில்கள் இருப்பதால் மயில் விரிகுடா என்ற பெயரில் ஏரி அழைக்கப்படுகிறது. மான், சிங்கவால் சோலைமந்திகள் மற்றும் புனுகுப் பூனைகள் போன்ற விலங்குகளும் இங்கு காணப்படுகின்றன. 501 சதுர கிலோமீட்டர்கள் பரப்பளவில் 40 முதல் 120 அடி வரை ஆழம் கொண்டு ஏரி பரந்து விரிந்துள்ளது. ஆண்டுதோறும் இங்கு  தேசிய உள்நாட்டு சாம்பியன் பட்டப் போட்டிகள், நீச்சல் போட்டிகள் போன்ற பல்வேறு போட்டிகளை நடைபெறுகின்றன. புனேவில் நீர் விளையாட்டுகளுக்கான ஒரு சிறந்த இடமாக மயில் விரிகுடா கருதப்படுகிறது. விரிகுடா புனேவிலிருந்து 12 கி.மீ தூரத்தில் முத்தா நதியில் அமைந்துள்ளது.  
 
## மேற்கோள்கள்

## புற இணைப்புகள்
*Peacock Bay
*Peacock Bay Wikimapia

பகுப்பு:மகாராட்டிரம்
பகுப்பு:புனே
பகுப்பு:மகாராட்டிராவின் ஏரிகள்
கனகசபை

**கனகசபை**  என்பது ஒரு தமிழ் ஆண் இயற்பெயர் ஆகும்.  தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.

கனகசபை என்பது இந்தியாவின் தமிழ்நாட்டின் சிதம்பரத்தில் உள்ள சைவ சமயக் கடவுளான சிவன் கோவிலில் உள்ள அவையின் தமிழ் பெயர். இந்த கோவிலில் பிரதான தெய்வமானவர் நடனமாடும் வடிவத்தில் உள்ளார். இவர் பொதுவாக நடராசர் என்று அழைக்கப்படுகிறார். *கனகசபை* என்பது இரண்டு தமிழ் சொற்களின் கலவையாகும், கனகம் என்றால் தங்கம் என்றும் *சபை* என்றால் அவை என்றும் பொருளாகும். இந்த தெய்வத்தின்  சிலை வடிவம் பாரம்பரிய இந்திய நடன வடிவங்களில் ஒன்றான  பரதநாட்டியம் நிகழ்த்துவதாக நம்பப்படுவதால், தங்கத்தால் ஆன அவை என்ற பொருளில்,  கனகசபை என்று அழைக்கப்படுகிறது. சிதம்பரம் கோயிலுக்கு கனகசபை என்ற பாரம்பரிய பெயரும் உண்டு. இது  *[[பொன்னம்பலம்]]* என்ற தமிழ்ப் பெயரின் சமசுகிருதமயமாக்கப் பெயராகும்.

## குறிப்பிடத்தக்க நபர்கள்

### இயற்பெயர்

* அம்பலவாணர் கனகசபை (1856-1927), இலங்கை வழக்கறிஞர்
* ஆர். கனகசபை பிள்ளை, இந்திய அரசியல்வாதி
* வி. கனகசபைப் பிள்ளை (1855-1906) ஒரு தமிழறிஞர்
* கனகசபை சிவகுருநாதன் (1920-2003) பல்துறை எழுத்தாளரும், சமூக சேவையாளரும்.
* த. கனகசபை தமிழக எழுத்தாளர்
### குடும்ப பெயர்

* கனகசபை குணாலன் (பிறப்பு 1942), சிங்கப்பூர் விளையாட்டு வீரர்
*  திலோராஜ் கனகசபை (பிறப்பு 1955) இலங்கை பாதிரியார்
* கனகசபை கணேசலிங்கம் (1938-2006), இலங்கை அரசியல்வாதி
* கனகசபை பத்மநாதன் (1948-2009), இலங்கை அரசியல்வாதி
* தன்மன்பிள்ளை கனகசபை (பிறப்பு 1939), இலங்கை அரசியல்வாதி
* கனகசபை குணரத்தினம் (1917-1989) இலங்கைத் திரைப்படத் தயாரிப்பாளரும், விநியோகத்தரும்

பகுப்பு:ஆண் தமிழ்ப் பெயர்கள்
மலாக்கா மாநிலத்தின் தமிழ்ப்பள்ளிகள்

மலேசியா; மலாக்கா மாநிலத்தில் உள்ள 3 மாவட்டங்களிலும் மொத்தம் 21 தமிழ்ப்பள்ளிகள் உள்ளன. 2020-ஆம் ஆண்டில், மலேசியக் கல்வியமைச்சு வெளியிட்ட புள்ளிவிவரங்களின் படி, 2,375 மாணவர்கள் கல்வி பயில்கிறார்கள். 332 ஆசிரியர்கள் பணி புரிகிறார்கள்.

## மலாக்கா மாநிலத்தில் உள்ள தமிழ்ப்பள்ளிகளின் பட்டியல்

### அலோர் காஜா மாவட்டம்
மலேசியா; மலாக்கா; அலோர் காஜா மாவட்டத்தில் *(Alor Gajah District)* 10 தமிழ்ப்பள்ளிகள் உள்ளன. அவற்றில் 965 மாணவர்கள் பயில்கிறார்கள். 134 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 சனவரி மாதம் வெளியிட்ட புள்ளிவிவரங்கள்.
 

### ஜாசின் மாவட்டம்
மலேசியா; மலாக்கா; ஜாசின் மாவட்டத்தில் *(Jasin District District)* 8 தமிழ்ப்பள்ளிகள் உள்ளன. அவற்றில் 782 மாணவர்கள் பயில்கிறார்கள். 119 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
 

### மத்திய மலாக்கா மாவட்டம்
மலேசியா; மலாக்கா; மத்திய மலாக்கா மாவட்டத்தில் *(Central Melaka District)* 3 தமிழ்ப்பள்ளிகள் உள்ளன. அவற்றில் 628 மாணவர்கள் பயில்கிறார்கள். 79 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
 

## மேற்கோள்கள்

## மேலும் காண்க
* ஜொகூர் மாநிலத்தின் தமிழ்ப்பள்ளிகள்
* பகாங் மாநிலத்தின் தமிழ்ப்பள்ளிகள்
* பேராக் மாநிலத்தின் தமிழ்ப்பள்ளிகள்
* கெடா மாநிலத்தின் தமிழ்ப்பள்ளிகள்
* கிளாந்தான் மாநிலத்தின் தமிழ்ப்பள்ளிகள்
* பெர்லிஸ் மாநிலத்தின் தமிழ்ப்பள்ளிகள்
* பினாங்கு மாநிலத்தின் தமிழ்ப்பள்ளிகள்
* மலேசிய மாவட்டங்கள்
* மலேசிய_மாவட்டங்கள்#மலாக்கா

## மேலும் இணைப்புகள்

பகுப்பு:மலேசியாவின் தமிழ்ப்பள்ளிகள் பட்டியல்
பகுப்பு:மலாக்கா மாநிலத்தின் தமிழ்ப்பள்ளிகள்
பகுப்பு:மலாக்கா
கொப்பம்பட்டி ஊராட்சி, திருச்சிராப்பள்ளி மாவட்டம்

**கொப்பம்பட்டி ஊராட்சி** (*Koppampatti Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள உப்பிலியாபுரம் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6148 ஆகும். இவர்களில் பெண்கள் 3061 பேரும் ஆண்கள் 3087  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ராஜபாளையம்
# முத்தையம்பாளையம்
# கொப்பம்பட்டி
# கொப்பமாபுரி

## சான்றுகள்

பகுப்பு:திருச்சிராப்பள்ளி மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
காங்க்ரா வானூர்தி நிலையம்

**காங்க்ரா வானூர்தி நிலையம்** (*Kangra Airport*) என அதிகாரப்பூர்வமாக அறியப்படும் **காங்க்ரா-காகல் வானூர்தி நிலையம்** என்பது இந்திய மாநிலமான இமாச்சலப் பிரதேசத்தில் காகலில் அமைந்துள்ள ஒரு உள்நாட்டு விமான நிலையமாகும்.இது தரம்சாலாவிலிருந்து 12 கி.மீ. தொலைவில் காங்க்ரா மாவட்டத்தில்  காங்க்ரா நகர மையத்திலிருந்து 8 கிலோமீட்டர் தொலைவிலும், காங்க்ராவில் உள்ள தொடருந்து நிலையத்திலிருந்து 14 கிலோமீட்டர் தொலைவிலும் அமைந்துள்ளது. காங்க்ரா விமான நிலையம் பதான்கோட்-மண்டி என்.எச் 154இல் அமைந்துள்ளது. காங்க்ரா விமான நிலையம் இமாச்சலப் பிரதேசத்தின் மிகப்பெரிய விமான நிலையமாகும்.

## அமைப்பு
இந்த விமானநிலையம் கடல் மட்டத்திலிருந்து 2492 அடி உயரத்தில் 1269 ஏக்கர் பரப்பளவில் அமைந்துள்ளது. இந்த விமான நிலையத்தில் ஒரு அஸ்பால்ட்  ஓடுபாதை உள்ளது. இது 15/33, 1372 மீட்டர் நீளம் மற்றும் 30 மீட்டர் அகலம் கொண்டது. இதன் 300 பை 200 அடி ஏப்ரன் ஏடிஆர் -72 போன்ற 2 டர்போபிராப் விமானங்களுக்கு விமான நிறுத்தும் இட வசதியினை வழங்குகிறது. அதே நேரத்தில் இதன் முனையக் கட்டிடம் 100 பயணிகளைக் கையாளும் வகையில் அமைக்கப்பட்டுள்ளது.

ஊடுருவல் உதவிகளில் PAPI விளக்குகள் மற்றும் NDB ஆகியவை அடங்கும்.

## விமான நிறுவனங்கள் மற்றும் இடங்கள்

## மேலும் காண்க

* ஜாக்சன் ஏர்லைன்ஸ்

## மேற்கோள்கள்

## வெளி இணைப்புகள்

* Airport information for VIGG 
*   
* இந்திய விமான நிலைய ஆணையத்தின் வலைத் தளத்தில் காங்க்ரா (காகல்) விமான நிலையம் 

பகுப்பு:Coordinates on Wikidata
பகுப்பு:இந்திய வானூர்தி நிலையங்கள்
எ ரிவர் ரன்ஸ் துரு இட் (திரைப்படம்)

**எ ரிவர் ரன்ஸ் துரு இட்** (**A River Runs Through It**) என்பது 1992ஆம் ஆண்டு வெளிவந்த அமெரிக்க நாடகத் திரைப்படமாகும். இத்திரைப்படத்தை ராபர்ட் ரெட்போர்டு இயக்கியிருந்தார். முக்கியக் கதாபாத்திரத்தில் பிராட் பிட் நடித்திருந்தார். 1976 ஆம் ஆண்டு வெளிவந்த பகுதியளவு சுயசரிதையை அடிப்படையாகக் கொண்டு இந்தத் திரைப்படம் எடுக்கப்பட்டது. இத்திரைப்படம் சிறந்த ஒளிப்பதிவிற்கான அகாதமி விருதை வென்றது.

## உசாத்துணை

பகுப்பு:அமெரிக்கத் திரைப்படங்கள்
பகுப்பு:1992 திரைப்படங்கள்
ஜெரமையா ஜான்சன் (திரைப்படம்)

**ஜெரமையா ஜான்சன்** (**Jeremiah Jonson**) என்பது 1972 ஆம் ஆண்டு வெளிவந்த அமெரிக்க மேற்கத்தியத் திரைப்படமாகும். இந்தத் திரைப்படத்தை சிட்னி போலக் இயக்கியிருந்தார். இத்திரைப்படத்தில் ராபர்ட் ரெட்போர்டு நடித்திருந்தார். புராண மலை மனிதனாகிய ஜான் ஜெரமையா ஜான்சனின் வாழ்க்கையை பகுதியளவு அடிப்படையாகக்கொண்டு இந்தத் திரைப்படம் தயாரிக்கப்பட்டது.

## உசாத்துணை

பகுப்பு:1972 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நாவல்களை அடிப்படையாகக் கொண்ட திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:யூட்டாவில் படமாக்கப்பட்ட திரைப்படங்கள்
த வைல்ட் பஞ்ச்

**த வைல்ட் பஞ்ச்** (**The Wild Bunch**) என்பது 1969 ஆம் ஆண்டு வெளிவந்த அமெரிக்க, மாற்றியமைக்கப்பட்ட மேற்கத்தியத் திரைப்படமாகும். இத்திரைப்படத்தைச் சாம் பெக்கின்பா இயக்கியிருந்தார். வில்லியம் கோல்டன்மற்றும் எர்னஸ்ட் போர்க்னைன் ஆகியோர் இத்திரைப்படத்தில் நடித்திருந்தனர். வன்முறை மற்றும் தாங்கள் பிழைப்பதற்காக எத்தகைய செயல்களையும் செய்யக்கூடிய மனிதர்களைப் பற்றிய சித்தரிப்பு ஆகியவை காரணமாக இந்தத் திரைப்படம் சர்ச்சைக்குரியதாக இருந்தது. இந்தத் திரைப்படம் ஒரு சில புரட்சிகரமான சினிமா தொழில்நுட்பங்களையும் 1969ஆம் ஆண்டு பயன்படுத்தியது.

## உசாத்துணை

பகுப்பு:1969 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
மத்தநாயக்கன்பாளையம்

**மத்தநாயக்கன்பாளையம்** (*Mathanaickenpalayam*)  என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டம், பல்லடம் வட்டாரத்தில் உள்ள கே. கிருஷ்ணாபுரம் ஊராட்சிக்கு உட்பட்ட ஒரு கிராமம் ஆகும். இக்கிராமமானது பல்லடம் சட்டமன்றத் தொகுதிக்கும், கோயம்புத்தூர் மக்களவைத் தொகுதிக்கும் உட்பட்டதாகும்.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
மத்திய பருத்தி ஆராய்ச்சி நிறுவனம்

பருத்தி உற்பத்தியில் நீண்டகால ஆராய்ச்சி முயற்சிகளை ஊக்குவிப்பதற்கும் ஆதரவை வழங்குவதற்கும் மகாராட்டிரா மாநிலத்தில் நாக்பூரிலும், அரியானா மாநிலத்தில் சிர்சாவிலும் உள்ள **மத்திய பருத்தி ஆராய்ச்சி நிறுவனம்** (சி.ஐ.சி.ஆர்)(*Central Institute for Cotton Research*), இந்திய வேளாண் ஆராய்ச்சி குழுமத்தினால் 1976ல் நிறுவப்பட்ட மத்திய ஆராய்ச்சி நிறுவனம் ஆகும். இது மாநில பல்கலைக்கழகங்களின் செயலில் ஈடுபாட்டுடன் பருத்தி குறித்த பயன்பாட்டு ஆய்வுகளை நடத்துகிறது. இந்த நிறுவனத்தின் ஆராய்ச்சி முயற்சிகள் அகில இந்திய ஒருங்கிணைந்த பருத்தி மேம்பாட்டுத் திட்டத்தின் (ஏ.ஐ.சி.சி.ஐ.பி-1967ல் தொடங்கப்பட்டது) கீழ் நடைபெற்றுவருகின்றன. இதன் தலைமையகம் நாக்பூரிலும், மற்ற இரண்டு பிராந்திய அலகுகள் கோயம்புத்தூர், தமிழ்நாடு மற்றும் அரியானாவின் சிர்சாவிலும் அமைந்துள்ளன .

## வளாகங்கள்
மத்திய பருத்தி ஆராய்ச்சி நிறுவனம் மகாராட்டிராவின் நாக்பூர் மற்றும் அரியானாவில் சிர்சா ஆகிய இரு வளாகங்களைக் கொண்டுள்ளது.

### நாக்பூர் வளாகம்
**மத்திய பருத்தி ஆராய்ச்சி நிறுவனம் நாக்பூர்** (*சி.ஐ.சி.ஆர்* *, நாக்பூர்)* அல்லது சி.ஐ.சி.ஆர்.என்) மகாராட்டிரா அரசுடன் இணைந்து, விதர்பா பிராந்தியத்தில் ஒரு முன்னோடித் திட்டத்தைச் செயல்படுத்தியது (உழவர் தற்கொலைக்கு அதிக வாய்ப்புள்ள இடம் விதர்பா). ஒரு ஏக்கரில் அதிக விளைச்சலைத் தரவல்ல மேம்படுத்தப்பட்ட பிரேசில் மாதிரியை அடிப்படையாகக் கொண்டது இத்திட்டம். ஒரு ஏக்கருக்கான சாகுபடி செலவைக் குறைத்து பருத்தியின் மகசூலை அதிகரிப்பது இத்திட்டமாகும். பிரேசில் மாதிரி நேரான பருத்தி பயிர்களை அடிப்படையாகக் கொண்டது, அதே நேரத்தில் இந்திய அரசாங்கத்தின் மாதிரி பிடி பருத்தி பயிர்களின் பயன்பாட்டை ஊக்குவிக்கிறது.

### சிர்சா வளாகம்
**மத்திய பருத்தி ஆராய்ச்சி நிறுவனம், சிர்சா** (*சி.ஐ.சி.ஆர்* *, சிர்சா* அல்லது சி.ஐ.சி.ஆர்.எஸ்) அரியானா அரசாங்கத்துடன் இணைந்து சிர்சா நகரில் நிறுவப்பட்டது. இது தேசிய நெடுஞ்சாலை 9இல் சவுத்ரி தேவிலால் பல்கலைக்கழகம் அருகே அமைந்துள்ளது.

## மேலும் காண்க

* இந்தியாவில் சிந்தனைத் தொட்டிகளின் பட்டியல்
* மத்திய பருத்தி ஆராய்ச்சி நிறுவனம், முல்தான் (பாகிஸ்தான்)

## மேற்கோள்கள்


## வெளி இணைப்புகள்

* டைம்ஸ் ஆப் இந்தியா தனது சொந்த பிடி பருத்தி வகைகளை சி.ஐ.சி.ஆரின் வளர்ச்சியை உள்ளடக்கியது
பகுப்பு:இந்திய வேளாண்மை ஆய்வு நிலையங்கள்
பகுப்பு:Coordinates on Wikidata
செங்கிசுகானின் வாரிசு

**செங்கிசு கானின் வாரிசு** (*Storm over Asia*; , *பத்தோமக் சிங்கிசுகானா*) என்பது 1928 ஆம் ஆண்டு வெளிவந்த சோவியத் பிரச்சாரத் திரைப்படமாகும். இத்திரைப்படத்தை விசேவோலோது புதோவ்கின் இயக்கியிருந்தார். ஓசிப் பிரிக் மற்றும் இவான் நோவோக்சோனோவ் ஆகியோர் எழுதியிருந்தனர். வலேரி இஞ்சினியரொவ் நடித்திருந்தார்.

## மேற்கோள்கள்

பகுப்பு:உருசியத் திரைப்படங்கள்
பகுப்பு:1928 திரைப்படங்கள்
பகுப்பு:ஊமைத் திரைப்படங்கள்
போர்க்கப்பல் பத்தியோம்கின்

**போர்க்கப்பல் பத்தியோம்கின்** (*Battleship Potemkin*; , *பிரனினோசெத்சு பத்தியோம்கின்*) என்பது 1925ஆம் ஆண்டு வெளிவந்த சோவியத்து நாட்டு பேசாத திரைப்படம் ஆகும். இந்தத் திரைப்படத்தை செர்கீ ஐசென்ஸ்டைன் இயக்கியிருந்தார். இந்தத் திரைப்படத்தை மோஸ்பிலிம் தயாரித்து இருந்தது. 1905ஆம் ஆண்டு நடைபெற்ற ஒரு கலகத்தின் நாடக வடிவமாக இந்தத் திரைப்படம் உருவானது. அந்நிகழ்வின்போது உருசியப் போர்க்கப்பலான பத்தியோம்கின்னில் இருந்த குழுவினர் தங்களது அதிகாரிகளுக்கு எதிராகக் கலகம் செய்தனர்.

1958 ஆம் ஆண்டு நடைபெற்ற புரூசெல்ஸ் உலகக் கண்காட்சியில் இந்தத் திரைப்படம் அதுவரை வெளிவந்த திரைப்படங்களிலேயே சிறந்த திரைப்படம் எனப் பெயரிடப்பட்டது. 2012ஆம் ஆண்டு பிரித்தானிய திரைப்பட நிறுவனமானது எக்காலத்திலும் வெளிவந்த திரைப்படங்களில் 11வது சிறந்த திரைப்படமாக இத்திரைப்படத்தைத் தரவரிசைப்படுத்தியது.

## மேற்கோள்கள்

* 
* Battleship Potemkin on Russian Film Hub
* ''Battleship Potemkin'' at official Mosfilm site with English subtitles
*  Monument in Odessa, explanation of the mutiny
* Russo-Japanese War Connections Rebellion or Mutiny on the *Potemkin* had connection to Russia's defeat in the Russo-Japanese War of 1904-05 - Russian Navy morale was severely damaged.

பகுப்பு:1925 திரைப்படங்கள்
பகுப்பு:உருசியத் திரைப்படங்கள்
பகுப்பு:ஊமைத் திரைப்படங்கள்
தாஸ் பூட்

**தாஸ் பூட்** (**Das Boot**) (டாய்ச்சு ஒலிப்பு: [das ˈboːt], ஆங்கிலம்: "The Boat") என்பது 1981 ஆம் ஆண்டு வெளிவந்த மேற்கு செருமானியப் போர்த் திரைப்படம் ஆகும். இந்தத் திரைப்படத்தை ஒல்ப்காங் பீட்டர்சன் எழுதி இயக்கியிருந்தார். இது 1973 ஆம் ஆண்டு வெளிவந்த செருமானிய நாவலைத் தழுவி எடுக்கப்பட்டதாகும். இத்திரைப்படம் இரண்டாம் உலகப்போரின்போது நடைபெறுவதாக எடுக்கப்பட்டிருந்தது.

## உசாத்துணை

பகுப்பு:செருமானியத் திரைப்படங்கள்
அரசமரபு

**அரசமரபு** என்பது ஒரே குடும்பத்திலிருந்து வரும் தொடர்ச்சியான ஆட்சியாளர்களைக் குறிப்பதாகும். நிலமானிய முறைமை அல்லது முடியாட்சி அமைப்புகளில் பொதுவாக இச்சொல் பயன்படுத்தப்படுகிறது. ஆனால் சில நேரங்களில் குடியரசுகளிலும் இச்சொல் பயன்படுத்தப்படுகிறது. இதைக் குறிக்கும் மாற்றுச் சொற்கள் "**வம்சம்**", "**குடும்பம்**" மற்றும் "**இனம்**" ஆகியவையாகும். உலத்தில் நீண்ட காலத்திற்கு நீடித்திருக்கும் அரசமரபானது சப்பானின் ஏகாதிபத்தியக் குடும்பமாகும். இது ஏமாட்டோ அரசமரபு என்றும் அறியப்படுகிறது. பாரம்பரியமாக இவர்கள் கி. மு. 660 இல் இருந்து ஆட்சி செய்து வருவதாகக் கருதப்படுகிறது.

## உசாத்துணை

பகுப்பு:முடியாட்சிகள்
வரலாற்றாளர்

[thumb|கி. மு. 5ஆம் நூற்றாண்டில் வாழ்ந்த கிரேக்க வரலாற்றாளரான [எரோடோட்டசு (அண். 484–அண். கி. மு. 425). படைப்புகள் தற்போது எஞ்சியுள்ள ஆரம்பகால வரலாற்றாளர்களில் இவரும் ஒருவர்.]]

**வரலாற்றாளர்** என்பவர் இறந்த காலத்தைப் பற்றி ஆய்வு செய்து எழுதுபவர் ஆவார். வரலாற்றாளர் என்பது 19ஆம் நூற்றாண்டின் இறுதியில் ஜெர்மனி மற்றும் பிற பகுதிகளில் ஆராய்ச்சிப் பல்கலைக்கழகங்கள் உருவானதன் காரணமாக ஒரு பிரிவானது.
[வலது|thumb|லியோனார்டோ புரூனி (அண். 1370-1444) என்பவர் வரலாற்றை முதன்முதலாகப் [பண்டைய வரலாறு|பண்டைய, நடு மற்றும் நவீன காலங்கள் என்று மூன்று சகாப்தங்களாகப் பிரித்த முதல் வரலாற்றாளர் ஆவார்.]]

## குறிப்புகள்

பகுப்பு:வரலாற்றாளர்கள்
சத்னா வானூர்தி விமான நிலையம்

**சத்னா வானூர்தி விமான நிலையம்**  (*Satna Airport*)  என்பது உள்நாட்டு விமான நிலையமாகும். இது இந்தியாவின் மத்தியப்பிரதேசம் சாத்னாவின் உள்ளது. இந்த உள்நாட்டு முனையம் தில்லி, மும்பை, சென்னை மற்றும் பல முக்கிய நகரங்களுக்குப் பயணிகளுக்கு நேரடி விமானச் சேவையை வழங்குவதில் ஈடுபட்டுள்ளது. இந்த முனையம் மேம்பட்ட தொழில்நுட்ப அம்சங்களுடன் வடிவமைக்கப்பட்டு நவீன தொழில்நுட்பத்துடன் கூடிய சாதனங்களும் பொருத்தப்பட்டுள்ளது. விமான நிலையத்தின் ஓடுபாதை பரிமாணம் 3500 அடி x 100 அடி ஆகும்.

## மேலும் காண்க

* இந்தியாவில் விமான நிலையங்கள்
* பயணிகள் போக்குவரத்தால் இந்தியாவில் பரபரப்பான விமான நிலையங்களின் பட்டியல்

## மேற்கோள்கள்

பகுப்பு:இந்திய வானூர்தி நிலையங்கள்
தாதியா வானூர்தி ஓடு தளம்

**தாதியா வானூர்தி ஓடு தளம்** (*Datia Airstrip*) என்பது இந்தியாவின் மத்திய பிரதேச மாநிலத்தில் அமைந்துள்ள ஒரு சிறிய வான்வழிப் பாதை ஆகும். இந்த வான்வழிப் பாதையில் எந்தவொரு திட்டமிடப்பட்ட சேவைகளும் தற்பொழுது நடைமுறையில் இல்லை. முக்கியமாக தனியார் விமானங்கள் மற்றும் விமான டாக்ஸிகளால் இந்நிலையம் பயன்படுத்தப்படுகிறது. இந்த வான்வழிப் பகுதியில் விமானப் பள்ளியைத் திறக்கும் திட்டங்கள் உள்ளன.

## மேற்கோள்கள்

பகுப்பு:Coordinates not on Wikidata
பகுப்பு:வானூர்தி நிலையங்கள்
சிற்பி ஜெயராமன்

**சிற்பி ஜெயராமன்**, ஓவியர், சிற்பி, கவிஞர், எழுத்தாளர் என பன்முகம் கொண்ட தமிழக கலைஞர் ஆவார். இவர் புகழ் பெற்ற சிற்பியான வித்யா சங்கர் ஸ்தபதியின் மாணவர். இவரை சர்வதேச அளவில் சிறந்த சிற்பியாக யுனெஸ்கோ அங்கீகரித்துள்ளது.இவர் தேசிய அளவிலும், மாநில அளவிலும் பல்வேறு விருதுகளைப் பெற்றுள்ளார்.

நூற்றுக்கும் மேற்பட்ட ஓவிய கண்காட்சிகளை புதுச்சேரி, சென்னை, பெங்களூர், ஹைதராபாத், புதுதில்லி மற்றும் அந்தமான் நிக்கோபார் தீவுகள் ஆகிய இடங்களில் நடத்தியுள்ளார்.

## வாழ்க்கை வரலாறு
இவர் கடலூர் மாவட்டம், காட்டுமன்னார்கோயில் அருகில் உள்ள புளியம்பட்டு கிராமத்தில் பிறந்தார். கும்பகோணம் ஓவியக் கல்லுாரியில் இளங்கலை சிற்ப படிப்பை முடித்தார். சென்னை ஓவியக் கல்லூரியில் இரண்டு ஆண்டுகள் சிற்பம் படித்தார்.

புதுச்சேரி ஜிப்மர் மருத்துவமனையில் 1981-1988 வரை ஓவியராக பணி செய்தார். அரியாங்குப்பத்தில் அமைந்துள்ள, பாரதியார் பல்கலைக் கூடத்தில் முதல்வராக 1998 முதல் 2015 வரை பணிசெய்துள்ளார். தஞ்சை தென்னக பண்பாட்டு மைய உதவி இயக்குநராக, 2004-05 என இரண்டு ஆண்டுகள் பணிபுரிந்துள்ளார். கலை சம்பந்தமாக 15 நுால்களையும் எழுதியுள்ளார்.

சிற்பி ஜெயராமன், சவுந்தரநாயகி என்பவரை திருமணம் செய்து கொண்டார். இவர்களுக்கு சார்கோல் என்ற மகளும், மவுனி என்ற மகனும் உள்ளனர். இவர்கள் புதுச்சேரி முருங்கப்பாக்கத்தில் உள்ள அரவிந்தர் நகரில் வசித்து வருகின்றனர்.

### இறப்பு
சிற்பி ஜெயராமன் அக்டோபர் 12, 2018 அன்று நெஞ்சுவலி காரணமாக மருத்துமனை கொண்டு செல்லும் வழியில் உயிரிழந்தார். அப்போது அவருக்கு வயது 65 ஆகும்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்
* Sirpi Jayaraman’s retrospective art show opens - OCTOBER 30, 2019

பகுப்பு:தமிழக ஓவியர்கள்
பகுப்பு:2018 இறப்புகள்
அனிதா மேத்தா

**அனிதா மேத்தா** (*Anita Mehta*)  இந்தியாவின் மேற்கு வங்க மாநிலத்தைச் சேர்ந்த ஒர்  இயற்பியலாளராவார்.  ஆக்சுபோர்டு பல்கலைக்கழகத்தில் இலிவர்லும் அறக்கட்டளையின் வருகை பேராசிரியராகவும் பணிபுரிந்தார். 
## வாழ்க்கை
கொல்கத்தா மாநிலக் கல்லூரியில் இயற்பியலில் பட்டம் பெற்ற பின்னர் அனிதா இங்கிலாந்திலுள்ள ஆக்சுபோர்டு பல்கலைக்கழகத்துடன் இணைக்கப்பட்ட புனித கேத்தரின் கல்லுரியில் முதுநிலைப் பட்டம் பெற்றார். ஆக்சுபோர்டு பல்கலைக்கழகம் வழங்கும் உலகத்தின் மிகப் பழமையான நிதி உதவியான உரோட்சின் நிதி உதவியைப் பெற்று தத்துவார்த்த இயற்பியலில் எம்.ஏ மற்றும் முனைவர் பட்டங்களைப் பெற்றார். இந்த நிதியுதவியைப் பெற்ற இரண்டாவது இந்தியப் பெண் என்ற பெருமையும் இவருக்கு உண்டு.  பின்னர் கேம்பிரிட்ச்சு  கேவெண்டிசு ஆய்வகத்தில் துகள் இயற்பியல் துறையில் முன்னோடியாக பணிபுரிந்து கொண்டே பேராசிரியர் சர் சாம் எட்வர்ட்சின் வழிகாட்டுதலின் கீழ் ஓர் ஆராய்ச்சியாளராக ஐபிஎம் நிறுவனத்தில் முனைவர் பட்ட மேற்படிப்பை முடித்தார். Mehta was elected India's first Radcliffe Fellow to Harvard 
 
2006 ஆம் ஆண்டு ஆர்வர்டுக்கு இந்தியாவின் முதல் இராடுகிளிஃப் நகர நிறுவனத்தின்  உறுப்பினராக மேத்தா தேர்ந்தெடுக்கப்பட்டார். 2007 ஆம் ஆண்டு அமெரிக்க இயற்பியல் சங்கத்தின் உறுப்பினர் தகுதியையும் பெற்றார். உரோம் பல்கலைக்கழகம்,  செருமனி நாட்டின் இலீப்சிக் பல்கலைக்கழகம்,  பிரான்சு நாட்டின் கோட்பாட்டு இயற்பியல் நிறுவனம்,  மேக்சு பிளாங்க் கணித நிறுவனம்  முதலான நிறுவனங்களில்  வருகை  தரும் பேராசிரியராக இருந்துள்ளார். ஆக்சுபோர்டில் உள்ள சோமர்வில்லே கல்லூரியில் விடுப்பு கால பார்வையாளராகவும் பணியில் இருந்துள்ளார்.

## எழுதிய நூல்கள்
*Anita Mehta 
*Anita Mehta Granular Matter: An Interdisciplinary Approach. 1994 
## மேற்கோள்கள்

பகுப்பு:வாழும் மக்கள்
பகுப்பு:இயற்பியலாளர்கள்
பகுப்பு:பெண் இயற்பியலாளர்கள்
பகுப்பு:கொல்கத்தா அறிவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
குவாலியர் வானூர்தி நிலையம்

**குவாலியர் வானூர்தி நிலையம்** (Gwalior Airport)  எனும் பொது வானூர்தி நிலையம் இந்தியாவின் மத்தியப் பிரதேசத்தின் குவாலியரில் வடகிழக்கே  தொலைவில் மகராஜபூர் விமானப்படைத் தளத்தில் அமைந்துள்ளது. இது மத்தியப் பிரதேசத்தின் ஆறு விமான நிலையங்களில் ஒன்றாகும். மேலும் இது மத்தியப் பிரதேசத்தின் நான்காவது பெரிய விமான நிலையமாகும். இந்த விமான நிலையம்  பரப்பில் அமைந்துள்ளது. அலையன்ஸ் ஏர் மற்றும் ஸ்பைஸ் ஜெட் குவாலியருக்கு விமானச் சேவைகளை இயக்குகின்றன.

## புள்ளிவிவரம்

## விமான நிறுவனங்கள் மற்றும் இடங்கள்

## அமைப்பு
இந்த விமான நிலையம்  பரப்பில் ஒரு முனையத்தில் மணிக்கு 350 பயணிகளைக் கையாளும் திறன் கொண்டது.  ஏப்ரன் இரண்டு ஏர்பஸ் ஏ 320 மற்றும் ஒரு சிறிய விமானத்தை ஒரே நேரத்தில் கையாளும் திறனுடையது. குவாலியர் விமானத் தளம் இரண்டு செயல்பாட்டிற்கான இணையான ஓடுபாதைகளைக் கொண்ட விமானப்படைத் தளமாகும். இரண்டாவது ஓடுபாதை பிப்ரவரி 2009 இல் கட்டப்பட்டு, அக்டோபர் 2010 இல் செயல்பாட்டுக்கு வந்தது.

## விபத்துக்கள் மற்றும் சம்பவங்கள்

* மே 6, 2021 அன்று மத்தியப் பிரதேச மாநிலத்தைச் சேர்ந்த பீச் கிராஃப்ட் 250 விமான நிலையத்தில் தரையிறங்கும் போது விபத்துக்குள்ளானது. மூன்று விமானப் பணியாளர்கள் லேசான காயங்களுடன் மருத்துவமனையில் அனுமதிக்கப்பட்டனர். விமானத்தில் எடுத்துச்செல்லப்பட்ட ரெம்டெசிவியர் ஊசி மருந்துகளுக்கு எவ்வித பாதிப்பும் ஏற்படவில்லை.

## மேற்கோள்கள்

பகுப்பு:Coordinates on Wikidata
பகுப்பு:வானூர்தி நிலையங்கள்
பகுப்பு:மத்தியப் பிரதேசம்
மாரிமுத்து

**மாரிமுத்து** (*Marimuthu*) என்பது ஒரு இந்தியப் பெயர் குறிப்பாகத் தமிழ் நாட்டில் வழங்கப்படும் பெயராகும்.

; இப்பெயரில் உள்ள பிரபலங்கள்:

* மாரிமுத்து முனியாண்டி (பிறப்பு 1971), மலேசிய மட்டைப்பந்து வீரர்
* எம்.யோகநாதன் (மாரிமுத்து யோகநாதன், பிறப்பு 1969), இந்தியச் சுற்றுச்சூழல் ஆர்வலர்

; குடும்ப பெயர்
* ஏ. மாரிமுத்து, இந்திய அரசியல்வாதி
* டி. மாரிமுத்து, இந்திய அரசியல்வாதி
* ஏ. ஆர். மாரிமுத்து, இந்திய அரசியல்வாதி
* கோமதி மாரிமுத்து, இந்திய டிராக் அண்ட் ஃபீல்ட் ஸ்ப்ரிண்டர்
* மூ. மாரிமுத்து, இந்திய அரசியல்வாதி
* எம். மாரிமுத்து, தஞ்சாவூர் சட்டமன்ற முன்னாள் உறுப்பினர்
* மு. மாரிமுத்து, இந்திய அரசியல்வாதி

பகுப்பு:ஆண் தமிழ்ப் பெயர்கள்
த நேக்குடு பிரே

**த நேக்குடு பிரே** (**The Naked Prey**) என்பது 1965ஆம் ஆண்டு வெளிவந்த அமெரிக்க சாகசத் திரைப்படமாகும். கார்னல் வைல்ட் இந்தத் திரைப்படத்தைத் தயாரித்து, இயக்கி மற்றும் நடித்திருந்தார். தென்னாப்பிரிக்க நிலங்களில் நடைபெறுவதாக இதன் கதை அமைக்கப்பட்டிருந்தது. காட்டு விலங்கு வழிகாட்டி ஒருவர் கடுமையான நிலப்பகுதிகளில் எவ்வாறு தப்பிப் பிழைக்கிறார் என்பதை இப்படம் காட்டி இருந்தது. அமெரிக்க நாடுகாண் பயணியான ஜான் கோல்ட்டரின் அனுபவங்களை பகுதியளவுக்கு அடிப்படையாகக் கொண்டு இப்படத்தின் கதை அமைக்கப்பட்டிருந்தது. இப்படத்தின் திரைக்கதையானது அகாதமி விருதுக்குப் பரிந்துரைக்கப்பட்டது.

## உசாத்துணை

பகுப்பு:1965 திரைப்படங்கள்
பகுப்பு:அமெரிக்கத் திரைப்படங்கள்
கருணாகரன்

**கருணாகரன்** என்பது ஒரு தமிழ் ஆண் இயற்பெயர் ஆகும்.  தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.
## பிரபல நபர்கள்
* கே. கருணாகரன் (1918-2010), இந்திய அரசியல்வாதியும், இந்திய தேசிய காங்கிரஸ்  உறுப்பினர்
* டாக்டர் டி. கருணாகரன் (1946-2019), இந்திய கல்வியாளர், சமூக சீர்திருத்தவாதி, கிராமப்புற மேம்பாட்டாளர்.
* கருணாகரத் தொண்டைமான் சோழர் படைத் தளபதி
* கருணாகரன் கவிஞர்
* கருணாகரன் (நடிகர்), தமிழ்த் திரைப்பட நடிகர்
* ஏ. கருணாகரன் (பிறப்பு 1971), தெலுங்குத் திரைப்பட இயக்குநர்
* சி. என். கருணாகரன் (1940-2013), இந்திய ஓவியர்,  கலை இயக்குநர்
* சி. ஓ. கருணாகரன் (1892-1970), நுண்ணுயிரியலாளர்
* ஜி. கருணாகரன் (பிறப்பு 1963), இலங்கை தமிழ் அரசியல்வாதி
* பி. கருணாகரன் (பிறப்பு 1945), இந்திய பொதுவுடமைக் கட்சி அரசியல்வாதி
* கருணாகரன்  மலையாள எழுத்தாளர்
* திருநல்லூர் கருணாகரன் மலையாள கவிஞர்
## பிற
* கருணாகரச்சேரி ஊராட்சி
* கருணாகரன்பட்டு ஏகாம்பரேஸ்வரர் கோயில்
* கருணாகரன்பட்டு மாரியம்மன் கோயில்

பகுப்பு:ஆண் தமிழ்ப் பெயர்கள்
சுருபாபதி கோசுவாமி

**சுருபாபதி கோசுவாமி** (*Srubabati Goswami*) இந்தியாவின் மேற்கு வங்க மாநிலத்தைச் சேர்ந்த ஒர்  இயற்பியலாளராவார். உயர் ஆற்றல் இயற்பியல், வானியற்பியல் மற்றும் நியூட்ரினோ இயற்பியல் துறைகளில் நிபுணத்துவம் மிக்கவராக வாழ்ந்தார். கொல்கத்தா பல்கலைக்கழகத்தின் அறிவியல் கல்லூரியில் நியூட்ரினோ அலைவுகள் என்ற  தலைப்பில் முனைவர் பட்டம் பெற்ற முதலாவது நபர் என்ற சிறப்பு இவருக்கு உண்டு.

கொல்கத்தாவிலுள்ள இயற்பியல் ஆராய்ச்சி ஆய்வகம் மற்றும் சகா அணுக்கரு இயற்பியல் நிறுவனம் உள்ளிட்ட நிறுவனங்களில்  இயற்பியலில் ஆராய்ச்சி செய்தார்.  பின்னர் அலகாபாத்திலுள்ள அரிசூ சந்திர ஆராய்ச்சி நிறுவனத்தில் பணிபுரிந்தார். இயற்பியல் ஆராய்ச்சி ஆய்வகத்தில் கோட்பாட்டு உயர் ஆற்றல் இயற்பியலில் மூத்த பேராசிரியராகப் பணிபுரிந்தார்.  இந்திய அறிவியல் அகாதமி, இந்திய தேசிய அறிவியல் அகாதமி, இந்திய தேசிய அறிவியல் அகாதமி ஆகியவற்றில் உறுப்பினர் தகுதியைப் பெற்று சிறந்து விளங்கினார். 
## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:இயற்பியலாளர்கள்
பகுப்பு:இந்தியப் பெண் இயற்பியலாளர்கள்
பகுப்பு:கொல்கத்தா அறிவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
மு. மாரிமுத்து

**மு. மாரிமுத்து** (M. Marimuthu) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் 1984ஆம் ஆண்டு நடைபெற்ற தமிழ்நாடு சட்டமன்றத் தேர்தலில் மதுரை மாவட்டம் திருப்பரங்குன்றம் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றார். இவர் 1988ஆம் ஆண்டு வரை பதவியிலிருந்தார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
மங்கோல் (திரைப்படம்)

**மங்கோல்** (Монгол) என்பது 2007ஆம் ஆண்டு வெளிவந்த வரலாற்றுக் காவியத் திரைப்படம் ஆகும். இந்த திரைப்படத்தைச் செர்ஜி போட்ரோவ் இயக்கியிருந்தார். போட்ரோவ் மற்றும் ஆரிப் அலியேவ் ஆகியோர் திரைக்கதையை அமைத்து இருந்தனர். போட்ரோவ், செர்ஜி செல்யனோவ் மற்றும் ஆண்டன் மெல்னிக் ஆகியோர் தயாரித்திருந்தனர். இந்தத் திரைப்படத்தில் தடனோபு அசானோ நடித்திருந்தார். இந்தத் திரைப்படம் தெமுசினின் ஆரம்ப கால வாழ்க்கையைப் பற்றி கூறியது. தெமுசின் தான் பின்னாளில் செங்கிஸ் கான் என்று அறியப்பட்டார்.

இந்தத் திரைப்படம் உருசிய, செருமானிய மற்றும் கசக்கஸ்தான் நாட்டு நிறுவனங்களின் இணைத் தயாரிப்பு ஆகும். இத்திரைப்படத்தின் படப்பிடிப்பு பெரும்பாலும் சீன மக்கள் குடியரசில் நடத்தப்பட்டது. முக்கியமாக மங்கோலியத் தன்னாட்சி மாகாணமான உள் மங்கோலியாவில் நடத்தப்பட்டது. கசக்கஸ்தானிலும் இதன் படப்பிடிப்பு நடத்தப்பட்டது. செப்டம்பர் 2005 ஆம் ஆண்டு படப்பிடிப்பு துவங்கப்பட்டு நவம்பர் 2006 ஆம் ஆண்டு முடிக்கப்பட்டது. 2007ஆம் ஆண்டு வைபோர்க் நகரில் நடந்த உருசியத் திரைப்பட விழாவில் முதன் முதலில் வெளியிடப்பட்டது. உருசியாவில் 20 செப்டம்பர் 2007 ஆம் ஆண்டு மங்கோல் திரைப்படம் வெளியிடப்பட்டது. நேர்மறையான விமர்சனங்களைப் பெற்றது.  2007ஆம் ஆண்டு நடந்த அகாதமி விருது வழங்கும் விழாவில் சிறந்த சர்வதேசத் திரைப்படப் பிரிவில் கசக்கஸ்தான் நாட்டில் இருந்து பரிந்துரைக்கப்பட்டது.

முப்படங்களில் முதல் படமாக இந்தத் திரைப்படத்தைத் தயாரிக்கத் திட்டமிடப்பட்டிருந்தது. இரண்டாவது படத்திற்கான வேலைகள் 2008ஆம் ஆண்டே தொடங்கப்பட்டன. எனினும் கடைசியில் கைவிடப்பட்டன. ஆனால் சூலை 2013 ஆம் ஆண்டு உலான் பத்தூரில் ஆண்டுதோறும் நடக்கும் நாதம் விழாவிற்கு வந்திருந்த பத்திரிகையாளர்களிடம் இரண்டாவது படத்திற்கான வேலைகள் தொடங்கியதாகப் போட்ரோவ் கூறினார். அப்படம் மங்கோலியாவில் படம்பிடிக்கப்படலாம் என்றும் கூறினார். எனினும் பிறகு உள்ளூர் போராட்டங்கள் நடத்தப்பட்டன. மங்கோலிய மக்கள் மற்றும் அவர்களது தேசியக் கதாநாயகனை இந்தத் திரைப்படம் சரியாகச் சித்தரிக்காது என்ற அச்சத்தில் போராட்டங்கள் நடத்தப்பட்டன. இதன் காரணமாகப் படப்பிடிப்பானது உள் மங்கோலியா மற்றும் கசக்கஸ்தானுக்கு மாற்றப்பட்டது.

## உசாத்துணை

பகுப்பு:2007 திரைப்படங்கள்
பகுப்பு:செருமானியத் திரைப்படங்கள்
பகுப்பு:மாண்டரின் மொழித் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:நியூ லைன் சினிமா திரைப்படங்கள்
ஏ. கே. ராஜன்

நீதிபதி **ஏ. கே. ராஜன்** ஒய்வு பெற்ற நீதிபதியாவார். இவர் பல்வேறு முக்கிய பதிவிகளிலும் பொறுப்புகளிலும் பணி புரிந்துள்ளார். தற்போது தமிழக அரசு நீதிபதி ஏ. கே. ராஜன் அவர்களை நீட் தேர்வில் மாணவர்களின் பாதிப்பு குறித்து விசாரணை செய்ய அமைத்துள்ள் ஆணையத்தின் தலைவராக நியமித்துள்ளது.

## இளமைக் காலம்
நீதிபதி ஏ. கே ராஜன் திண்டுக்கல் மாவட்டம், சிலுக்குவார்பட்டி எனும் கிராமத்தில் பிறந்தவர் ஆவார்.

## நீதித்துறை
நீதிபதியாக நியமிக்கப்பட்ட பிறகு, பல்வேறு நிலைகளில், பல்வேறு மாவட்டங்களில் பணிபுரிந்தார். தமிழ்நாட்டின் பல்வேறு மாவட்ட நீதிமன்றங்களில் நீதிபதியாக இருந்த ஏ.கே ராஜன் 1996-ஆம் ஆண்டு தமிழ்நாட்டின் சட்டத்துறை செயலாளராக நியமிக்கப்பட்டார்.

ஏகே ராஜன் சட்டத்துறை செயலாளராக பணியில் இருந்தபோதுதான் அவர் தயாரித்த முதல் சட்டம் 'மெட்ராஸ்' எனும் பெயரை 'சென்னை' என மாற்றியது.

சீட்டு கம்பெனி நடத்திவிட்டு, பணத்தை ஏமாற்றி எடுத்து செல்லும் நிறுவனங்களிடம் இருந்து பொதுமக்கள் மீண்டும் தங்கள் பணத்தை மீட்க டி. என். பி. ஐ. டி (TNPID) என்ற சட்டத்தை வரைந்தார், இந்த சட்டத்திற்கு மிக பெரிய எதிர்ப்புகள் வந்தன. ஆனால் அது அனைத்தையும் கடந்து இயற்றப்பட்ட சட்டம் மூலம் 3000 கோடி ரூபாய் பணம் மக்களிடம் கொண்டு வந்து சேர்க்க ஏகே ராஜன் காரணமாக இருந்தார்.

மாணவர்களின் நலன் கருதி கேலிவதை தடுப்பு சட்டம் மற்றும் பெண்களை சீண்டுதல் தடுப்புச் சட்டத்தை வரைந்தவர் ஏகே ராஜன்.

இப்படி சட்டத்துறை செயலாளராக தான் பொறுப்பேற்றிருந்த (1996-1999) காலத்தில் பல முக்கிய சட்டங்களை தமிழகத்திற்கு வகுத்தார் ஏகே ராஜன். பின்னர் உயர்நீதிமன்றத்தின் நீதிபதியாக பணியாற்றி 2005-ஆம் ஆண்டு ஓய்வு பெற்றார்.

## ஆணையம்
நீதிபதி ஏ. கே. ராஜன் நீதிபதியாக இருந்து ஓய்வு பெற்ற பிறகு, பல்வேறு முக்கிய சட்ட ஆணையங்களில் தலைவராகப் பணியாற்றியுள்ளார்.

## நீட் தேர்வு ஆணையம்

இந்திய மருத்துவ கவுன்சில் நடத்தும் நீட் நுழைவுத் தேர்வு காரணமாக மாணவர்களுக்கு ஏற்பட்ட பாதிப்புகள் குறித்து விசாரணை செய்து அறிக்கை அளிக்கும் படி தமிழக அரசு விசாரணை ஆணையம் அமைத்தது. அந்த ஆணையத்திற்கு நீதிபதி ஏ. கே. ராஜன் அவர்களை தலைவராக நியமித்தது. மேலும், இந்த ஆணையத்தின் தலைவர் மற்றும் உறுப்பினர்கள் விபரம்:

1. நீதிபதி  ஏ.கே. இராஜன் (ஓய்வு) - தலைவர்

2. டாக்டர் ஜி.ஆர். இரவீந்திரநாத் - உறுப்பினர்

3. டாக்டர் ஜவஹர் நேசன் - உறுப்பினர்

4. அரசு முதன்மைச் செயலாளர், மருத்துவம் மற்றும் மக்கள் நல்வாழ்வுத் துறை - உறுப்பினர்

5. அரசு முதன்மைச் செயலாளர், பள்ளிக் கல்வித் துறை - உறுப்பினர்

6. அரசு செயலாளர், சட்டத் துறை - உறுப்பினர்

7. அரசு முதன்மைச் செயலாளர் / சிறப்புப் பணி அலுவலர், மருத்துவம் மற்றும் மக்கள் நல்வாழ்வுத் துறை - உறுப்பினர்

8. இயக்குநர், மருத்துவக் கல்வி இயக்ககம் - உறுப்பினர்

9. கூடுதல் இயக்குநர், மருத்துவக் கல்வி இயக்ககம் / செயலர், தேர்வுக் குழு - உறுப்பினர் / செயலர் / ஒருங்கிணைப்பாளர்ம்.

இந்த ஆணையம், சென்னை கீழ்ப்பாக்கத்தில் உள்ள மருத்துவ கல்வி இயக்குனரகத்தில் அமைந்துள்ளது. இதில் பொதுமக்களும் தங்களது கருத்துக்களைத் தெரிவிக்கலாம் என தெரிவிக்கப்பட்டுள்லது. கருதுக்களை நேரடியாகவோ, மின்னஞ்சல் (neetimpact2021@gmail.com) மூலமாகவோ அல்லது ஆலோசணை பெட்டியில் சேர்ப்பதன் மூலமாகவோ தெரிவிக்கலாம்.

இந்தக் குழு உரிய புள்ளி விவரங்களை ஆய்வு செய்து, தமிழ்நாட்டிலுள்ள பின்தங்கிய மாணவர்களின் நலனைப் பாதுகாத்திடத் தேவையான பரிந்துரைகளை ஒரு மாத காலத்திற்குள் அரசுக்கு அளிக்க வேண்டும் என தமிழக அரசு கேட்டுக்கொண்டுள்ளது.

## குறிப்புகள்

பகுப்பு:சென்னை உயர் நீதிமன்ற நீதிபதிகள்
கஜுராஹோ வானூர்தி நிலையம்

**கஜுராஹோ வானூர்தி நிலையம்** (*Khajuraho Airport*) என்பது இந்தியாவின் மத்தியப் பிரதேசத்தின் சத்தர்பூர் மாவட்டத்தின் கஜுராஹோவில் உள்ள உள்நாட்டு விமான நிலையமாகும். இந்த நிலையம் கஜுராஹோ நகரத்திற்கு தெற்கே 3 கி.மீ. தொலைவிலும், க்ஜூராஹோவிலிருந்து 4 கி.மீ. தொலைவிலும் மாவட்ட தலைநகரான சத்தர்பூரிலிருந்து 40 கி.மீ. தொலைவில் 590 ஏக்கர் பரப்பளவில் அமைந்துள்ளது.

## வரலாறு
கஜுராஹோ விமான நிலையம் 1978ஆம் ஆண்டில் திறக்கப்பட்டது. இது அருகிலுள்ள யுனெஸ்கோ உலக பாரம்பரிய தள கோயில் வளாகத்திற்குச் சுற்றுலாவை எளிதாக்கியது.

கஜுராஹோ விமான நிலையத்தில் புதிய முனையம் அமைக்கப்படும் என்று 2013 ஆகஸ்டில் மத்திய அரசு அறிவித்தது. இதற்காக   ஒதுக்கப்பட்டு முனையம் கட்டப்பட்டது. இந்த கட்டடம் 23 ஜனவரி 2016 அன்று திறக்கப்பட்டது.

## உள்கட்டமைப்பு
விமான நிலையத்தில் ஒரு அஸ்பால்ட் ஓடுபாதை உள்ளது. இது 01/19, பரிமாணங்கள்  என்ற அளவில் உள்ளது. விமான நிலையத்தில் 2 ஏரோபிரிட்ஜ்கள் கொண்ட ஒரு முனையம் உள்ளது.

## விமான நிறுவனங்கள் மற்றும் இடங்கள்

## மேற்கோள்கள்


## வெளி இணைப்புகள்

* Airport information for VAKJ at World Aero Data. Data current as of October 2006.
*  

பகுப்பு:வானூர்தி நிலையங்கள்
சிள்வண்டு (எச்சரிக்கை ஒலி)

**சிள்வண்டு** என்பது ஏர்பஸ் போன்ற வணிக விமானங்களில் விமானி அறையில் ஒலிக்கும் ஒரு வகை எச்சரிக்கை ஒலியாகும். இந்த ஒலியினை விமானிகள் புறக்கணிக்கமுடியாதவாறு கடினமாக வடிவமைக்கப்பட்டுள்ளது. "சிர்ப் சிர்ப்" எனும் ஒலியானது இதனை எழுப்பும் சிள்வண்டு என்னும் பூச்சியின் பெயரால் அழைக்கப்படுகிறது.

## மேற்கோள்கள்


பகுப்பு:விமானம்
பகுப்பு:தொடர்புப் பொறியியல்
கீரன்

**கீரன்** என்பது தமிழ் மரபில் பயன்படுத்தப்படும் ஆண் இயற்பெயராகும். 

பண்டைய தமிழில் (செந்தமிழ்), கீரன் என்பதன் பொருளாக  'தன்னுடைய கொள்கையில் மாறாமல் நிற்பவர்' என்பதாகும். கீரன் என்ற பெயரை பலர் ஆங்கிலத்திலும், தமிழிலும்  பயன்படுத்துகின்றனர் (ஆனால் பலுக்கலில் சற்று வேறுபாடு உண்டு).

## குறிப்பிடத்தக்க நபர்கள்
* கழார்க் கீரன் எயிற்றியார் (சங்க்கால புலவர்)
* கழார்க் கீரன் எயிற்றியனார் (சங்க்கால புலவர்)
* காசிபன் கீரன் (சங்க்கால புலவர்)
* கீரந்தையார் (சங்க்கால புலவர்)
* இளங் கீரந்தையார் (சங்க்கால புலவர்)
* மோசிகீரனார் (சங்க்கால புலவர்)
* மூலங்கீரனார் (சங்க்கால புலவர்)
* கீரன் (1935-1990) புலவர், சொற்பொழிவாளர்
* மனசை ப. கீரன் (1938-2012) தமிழ் எழுத்தாளர்

## குறிப்புகள்

பகுப்பு:ஆண் தமிழ்ப் பெயர்கள்
சிறப்பு பாதுகாப்புப் படை

**சிறப்பு பாதுகாப்புக் குழு**  (**Special Protection Group** (**SPG**) இந்தியப் பிரதமர் மற்றும் அவரது நேரடி குடும்ப உறுப்பினர்கள் உலகில் எங்கிருந்தாலும், அவர்களை எதிரிகளிடமிருந்து பாதுகாப்பதற்கான 1988-இல் அமைக்கப்பட்ட பாதுகாப்புப் படை ஆகும். சிறப்பு பாதுகாப்புப் படை, இந்தியப் பிரதமர் மற்றும் அவரது குடும்ப உறுப்பினர்களின் மெய்காவல் படையாக செயல்படுகிறது. இந்தியத் துணை இராணுவப் படைகளிலிருந்து தேர்ந்தெடுக்கப்பட்ட 3,000 வீரர்களைக் கொண்ட இப்படையானது, மூத்த இந்திய ஆட்சிப் பணி தகுதி படைத்த தலைமை இயக்குநரின் தலைமையில் இயங்குகிறது.  இந்திய அரசின் தலைமைச் செயலகத்தின் கீழ் இப்படையின் தலைமை இயக்குநர் செயல்படுகிறார். இதன் தலைமையகம் புதுதில்லியில் உள்ளது.

முன்னர் முன்னாள் இந்தியப் பிரதமர்களுக்கு வழங்கப்பட்ட சிறப்பு பாதுகாப்புப் படையானது திரும்பப் பெறப்பட்டு, ஆகஸ்டு 2019 முதல் Z+ பாதுகாப்பு மட்டும் வழங்கப்படுகிறது.

## சீருடை மற்றும் உடை

குளிர்காலங்களில் மற்றும் வெளிநாட்டு பயணங்களின் போதும், வெளிநாட்டுத் தலைவர்கள் இந்தியாவிற்கு வருகை தரும் போது, இந்தியப் பிரதமரை பாதுகாக்க, இப்படை வீரர்கள் மேற்கத்திய பாணியிலான உடைகள், தொலைதொடர்பு சாதனங்கள், கைத்துப்பாக்கிகள் மற்றும் கருப்புக் கண்ணாடிகள் அணிவர். வெயில் காலங்களில் சபாரி உடைகள் அணிந்திருப்பர்.

இந்தியாவின் விடுதலை நாள் போது, இந்தியப் பிரதமர், செங்கோட்டையில் மூவர்ண தேசியக் கொடி ஏற்றி உரையாற்றும் போதும் மற்றும் குடியரசு நாள் அணிவகுப்பின் போதும், சிறப்பு பாதுகாப்பு வீரர்கள், காதில் தொலைதொடர்பு கருவிகளுடன், கருப்புக் கண்ணாடி அணிந்து,  நெஞ்சில் குண்டு துளைக்காத உள்ளாடையும், கருப்பு சட்டை மற்றும் காக்கி பேண்ட் அணிந்து, தோள்பட்டையில் வெள்ளை நிறத்தில் *போலீஸ்* எனக்குறித்த பட்டையை  அணிந்து, துப்பாக்கிகள் ஏந்தியிருப்பர்.
## இதனையும் காண்க
* தேசிய பாதுகாப்புப் படை
* இந்தியத் துணை இராணுவப் படைகள்

## மேற்கோள்கள்

## வெளி இணைப்புகள்

* : Official Website of SPG
* http://www.spg.nic.in/spgact.html Gazette notification of Special Protection Group Act
* http://indiatoday.digitaltoday.in/index.php?issueid=68&id=&option=com_registration&task=homegallery&home=1&exist=yes&thumbid=173&assignedid=175&start_bottom=0 new wing of SPG.

பகுப்பு:இந்தியத் துணை இராணுவம்
இந்தியாவின் சிறப்புப் படைகள்